**AVTALE MELLOM SOGN OG FJORDANE FYLKESKOMMUNE OG KOMMUNANE OM   
KARTLEGGING OG VERDSETJING AV FRILUFTSOMRÅDER**

Friluftslivskartlegginga er eit nasjonalt tiltak forankra i «[Nasjonal strategi for aktivt friluftsliv](https://www.regjeringen.no/contentassets/4061fdb13c834bccaebed8b920f9e96b/t-1535.pdf)». Arbeidet vert leia av [Miljødirektoratet](http://www.miljodirektoratet.no/). Kartlegging av friluftslivsområde er eit verkemiddel for å identifisere, utvikle og ivareta areal for friluftsliv og bidreg til å auke kunnskapsgrunnlaget for å kunne ivareta god arealplanlegging i kommunane.

Arbeidet i den einskilde kommune skal følgje metoden i «Miljødirektoratets veileder M98-2013». Ei fleirfagleg arbeidsgruppe i kommunen skal kartlegge, kategorisere og verdsetje alle friluftsområda i kommunen. Resultata skal publiserast i [www.naturbase.no](http://www.naturbase.no). Siste fase i arbeidet er å vedta ein plan for korleis kunnskapsgrunnlaget skal nyttast vidare.

Sogn og Fjordane fylkeskommune vil følgje opp kommunane med friluftsfagleg kompetanse, med koordinering og rettleiing og med GIS-kompetanse. Det er eit mål at alle kommunar i fylket skal ha gjennomført kartlegging av friluftsområda innan 2018. Fylkeskommunen har leigd inn FNF – «Forum for natur og friluftsliv» i fylket som prosjektkoordinator. Dei skal informere og følgje opp kommunane under vegs i prosjektet.

**Tilskot**

Sogn og Fjordane fylkeskommune yter eit tilskot på kr 40 000 til kvar kommune som fullfører prosjektet og gjennomfører digitalisering av kartlegginga. Frå 2017 og ut prosjektperioden tek vi atterhald om årleg løyving frå Miljødirektoratet.

**Vilkår**

Tilskot blir betalt ut når fylkeskommunen har fått kart-fil med alle klassifiserte friluftsområda til kvalitetssjekk og alt er funne i orden. Kommunane eig sjølve sine data og har ansvaret for ajourhald av desse.

Følgjande kommune stadfestar deltaking i prosjektet:

|  |  |
| --- | --- |
| **Namn på kommune:** |  |
| **Kommunen sitt organisasjonsnummer:** |  |
| **Bankkontonummer:** |  |

Stad og dato

……………………………………….. Leikanger/Førde………………..

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

For kommunen Jan Heggheim  
 fylkesdirektør næring og kultur